dwar id-dħul ta' Artikolu ġdid 204a dwar "Corrigenda" fir-Regoli ta' Proċedura tal-Parlament Kumitat għall-Affarijiet Kostituzzjonali PROPOSTA GĦAL DEĊIŻJONI TAL-PARLAMENT EWROPEW dwar id-dħul ta' Artikolu ġdid 204a dwar "Corrigenda" fir-Regoli ta' Proċedura tal-Parlament Il-Parlament Ewropew , – wara li kkunsidra l-ittra tal-President tiegħu bid-data ta' l-10 ta' Marzu 2005, – wara li kkunsidra l-Artikoli 201 u 202 tar-Regoli ta' Proċedura tiegħu, – wara li kkunsidra r-rapport tal-Kumitat għall-Affarijiet Kostituzzjonali ( A6-0229/2007 ), Jiddeċiedi li jemenda r-Regoli ta' Proċedura kif jidher hawn taħt; Jiġbed l-attenzjoni għall-fatt li l-emenda se tidħol fis-seħħ fl-ewwel jum tas-sessjoni parzjali li jmiss; Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni, għal skopijiet ta' informazzjoni. Artikolu 204a (ġdida) Meta jiġi identifikat żball f'test adottat mill-Parlament, il-President, meta jkun xieraq, għandu jirreferi abbozz ta' corrigendum lill-kumitat responsabbli. Meta jiġi identifikat żball f'test adottat mill-Parlament u miftiehem ma' istituzzjonijiet oħra, il-President għandu jfittex il-qbil ta' dawk l-istituzzjonijiet dwar it-tiswijiet meħtieġa qabel ma jipproċedi skond l-ewwel paragrafu. Il-kumitat responsabbli għandu jeżamina l-abbozz ta' corrigendum u jressqu quddiem il-Parlament jekk ikun sodisfatt li sar żball li jista' jiġi msewwi bil-mod kif ġie propost. Il-corrigendum għandu jitħabbar fis-sessjoni parzjali li jkun imiss. Dan għandu jiġi meqjus bħala wieħed approvat jekk kemm-il darba, sa mhux aktar tard minn tmienja u erbgħin siegħa wara t-tħabbir tiegħu, ma tkunx saret talba minn grupp politiku jew minn mill-inqas erbgħin Membru biex jitressaq għall-votazzjoni. Jekk il-corrigendum ma jiġix approvat, għandu jiġi rriferut lura lill-kumitat responsabbli li jista' jew jipproponi corrigendum immodifikat jew jagħlaq il-proċedura. Il-corrigenda approvati għandhom jiġu ppubblikati bl-istess mod li għandu jiġi ppubblikat it-test li jirreferu għalih. L-Artikoli 66(3), 67 u 68 għandhom japplikaw mutatis mutandis. Diġà qabel l-elezzjonijiet tal-Parlament Ewropew f'Ġunju 2004, il-Kumitat għall-Affarijiet Kostituzzjonali ġie mitlub jeżamina jekk ikunx xieraq illi jiġu introdotti fir-Regoli ta' Proċedura dispożizzjonijiet speċifiċi dwar ir-reviżjoni lingwistika legali tat-testi, speċjalment bil-għan li dawn it-testi jiġu adottati b'kodeċiżjoni fl-ewwel qari, u dwar proċeduri interni għall-corrigenda fil-kuntest tal-proċeduri tal-kodeċiżjoni. Ittra mill-President Cox liċ-chairperson Napolitano 201539 tal-11 ta' Marzu 2004. Ġie ppreżentat abbozz ta' rapport lill-kumitat dwar l-ewwel mistoqsija u li jissuġġerixxi illi jiġi previst il-posponiment tal-votazzjoni finali f'ċirkostanzi bħal dawn. Dan l-abbozz ta' rapport ma laħaqx wasal fl-istadju tas-sessjoni plenarja fil-ħin u għalhekk ma baqax validu Abbozz ta' rapport 2004/2027(REG) tal-31 ta' Marzu 2004, Rapporteur Richard Corbett. . Sena wara, l-istess żewġ mistoqsijiet ġew riferiti lill-kumitat għal darb'oħra Ittra mill-President Borrell Fontelles 201364 liċ-Chairperson Leinen ta' l-10 ta' Marzu 2005. . Peress illi l-kwistjoni tar-reviżjoni lingwistika legali ta' testi fil-proċedura tal-kodeċiżjoni kienet diġà ġiet ittrattata permezz ta' Dikjarazzjoni Konġunta tal-Parlament, tal-Kunsill u tal-Kummissjoni ta' l-4 ta' Mejju 1999 dwar Arranġamenti Prattiċi għall-Proċedura tal-Kodeċiżjoni Ġurnal Uffiċjali C 148 tat-28.5.1999, p. 1. u peress illi l-Ftehima Interistituzzjonali kellha tiġi riveduta xorta waħda, il-Kumitat għall-Affarijiet Kostituzzjonali ddeċieda li jistenna r-riżultati tan-negozjati qabel ma jeżamina modifiki possibbli lir-Regoli ta' Proċedura. Peress illi dawn in-negozjati wasslu għal arranġamenti iktar dettaljati fir-rigward tal-finalizzazzjoni lingwistika legali tat-testi li jintlaħaq ftehim dwarhom fl-ewwel jew fit-tieni qari jew matul il-konċiljazzjoni, Ara t-test li rriżulta mil-laqgħa fuq livell politiku tat-13 ta' Diċembru 2006 li għad irid jiġi approvat mill-Konferenza tal-Presidenti, punti IV.2. sa 6. l-ewwel mistoqsija li kienet ġiet riferita oriġinarjament lill-kumitat tista' tiġi meqjusa bħala solvuta u li ma tirrikjedix tibdil fir-Regoli ta' Proċedura, mill-inqas għalissa. Dan ir-rapport għalhekk jittratta biss it-tieni kwistjoni, dwar l-introduzzjoni ta' dispożizzjonijiet rigward it-twaqqif ta' corrigenda. Għall-kuntrarju tal-Kunsill, il-Parlament għad m'għandux dispożizzjonijiet dwar din il-kwistjoni. Il-Kunsill għandu mudelli għat-tfassil ta' corrigenda fil-ġabra tiegħu ta' mudelli ta' atti li għandhom jiġu adottati mill-Kunsill ta' l-Unjoni Ewropea. L-Artikolu propost Jistgħu jsiru żbalji fl-attivitajiet tal-Parlament anke jekk is-servizzi jaħdmu bl-ikbar reqqa. Fl-attività leġiżlattiva ta' l-Unjoni dan huwa fuq kollox dovut għall- pressjoni ta' ħin, għall-involviment ta' mill-inqas tliet istituzzjonijiet u għall-bosta lingwi użati. Għalhekk ma jistax jinċaħad li jinħtieġu proċeduri adegwati u legalment sodi. F'deċiżjonijiet reċenti, il-Qorti tal-Ġustizzja għarfet l-ammissibilità ta' u l-ħtieġa għal corrigenda Sentenza tal-Qorti tat-12 ta' Diċembru 2006 fil-Każ C-380/03, Repubblika Federali tal-Ġermanja kontra l-Parlament Ewropew u l-Kunsill ta' l-Unjoni Ewropea, paragrafi 126 u 127. . Id-dispożizzjoni l-ġdida proposta fir-Regoli ta' Proċedura għandha l-għan li timla dan il-vojt. Hija fformulata b'mod wiesa' sabiex tkopri t-tipi kollha ta' żbalji li jistgħu jkunu bejn wieħed u ieħor ovvji, purament formali jew lingwistiċi, li jidhru biss f'xi wħud mill-verżjonijiet lingwistiċi jew li jkunu bejn wieħed u ieħor ta' natura sostantiva. Id-dispożizzjoni l-ġdida li ġiet proposta tkopri proċeduri leġiżlattivi fejn il-ħtieġa għall-possibiltà ta' corrigenda tinħass l-iktar, iżda tkopri wkoll l-attivitajiet mhux leġiżlattivi tal-Parlament u l-konklużjoni ta' ftehimiet interistituzzjonali. Huwa ssuġġerit illi l-proċess li jwassal għall-adozzjoni ta' corrigendum jiġi maqsum bejn il-President, il-kumitat li kien responsabbli għat-test li fih ġie identifikat l-iżball u l-Parlament fl-istadju tas-sessjoni plenarja. Il-President huwa inkarigat illi jiżgura illi l-proċedimenti tal-Parlament jitmexxew sew u li t-testi li jiġu adottati huma konformi mar-Regoli (Artikolu 19). Fil-proċeduri leġiżlattivi b'kodeċiżjoni bejn il-Parlament u l-Kunsill, il-President għandu wkoll jivverifika testi li ntlaħaq ftehim dwarhom mal-Kunsill bil-għan li jiġu adottati b'mod konġunt (Artikolu 66) u li jiffirmahom flimkien mal-President fil-Kariga tal-Kunsill qabel il-pubblikazzjoni tagħhom fil-Ġurnal Uffiċjali ta' l-Unjoni Ewropea. Il-President, megħjun mis-Segretarju Ġenerali, jinsab għalhekk fl-iktar pożizzjoni xierqa fi ħdan l-istruttura istituzzjonali tal-Parlament sabiex jagħti bidu għall-korrezzjoni ta' żball. Għal skopijiet ta' trasparenza u ta' affidabilità politika, madankollu, il-korp politiku illi minnu oriġina it-test ikkonċernat, il-''kumitat responsabbli'', għandu jiġi involut b'mod adegwat. Huwa għandu jevalwa t-tip ta' żball u jekk dan jistax jiġi kkoreġut bil-mod propost. Jista' wkoll, f'xi każijiet, jasal għall-konklużjoni illi ma hemmx każ għal corrigendum iżda għal proposta leġiżlattiva formali min-naħa tal-Kummissjoni. Sabiex ikun garantit l-obbligu li jingħata rendikont lill-Parlament bħala istituzzjoni, għandu jkun hemm xi forma ta' konferma tal-corrigendum fl-istadju tas-sessjoni plenarja. Din il-ħtieġa għandha tiġi bbilanċjata man-neċessità illi l-aġenda tal-Parlament ma tiġix imtaqqla iżżejjed u speċjalment il-ħin ta' votazzjonijiet tagħha. Is-soluzzjoni hawnhekk proposta hija użata b'mod simili f'partijiet oħra tar-Regoli bħal pereżempju l-elezzjoni tal-Membri tal-Kumitati (Artikolu 177(3)) jew il-produzzjoni ta' interpretazzjonijiet tar-Regoli (Artikolu 201). PROĊEDURA Id-dħul ta' Artikolu ġdid 204a dwar "Corrigenda" fir-Regoli ta' Proċedura tal-Parlament Numru tal-proċedura Proposta(i) għal emenda kkunsidrata(i) Kumitat risponsabbli Data tat-tħabbir fis-seduta plenarja Data tad-deċiżjoni li jitħejja rapport Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħti/u opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Rapporteur(s) Data tal-ħatra Rapporteur(s) preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (disponibbli b'lingwa waħda biss)
Extracted from 14641209__REPORT__A6-2007-0229__MT.txt